|  |  |  |
| --- | --- | --- |
| **ZnakRZS** | Република СрбијаРепублички завод за статистику | ISSN 0353-9555 |
| **САОПШТЕЊЕ** | **РС10** |
| број 242 - год. LXVII, 31.08.2017. |  |
| **Анкета о радној снази** | СРБ242 РС10 310817 |

**Анкета о радној снази, II квартал 2017.**

- Претходни резултати -

Анкета о радној снази (Анкета) представља најобухватнији и једини међународно упоредиви инструмент за праћење кретања на тржишту рада. Њом се региструју демографске и социоекономске карактеристике становништва старијег од 15 година. Главни циљ Aнкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад и у формалном и у неформалном сектору. Поред тога, ово истраживање бави се карактеристикама запослености (професионалним статусом запослених лица, њиховом делатношћу, занимањем, правима која остварују на послу) и незапослености (стеченим образовањем, дужином тражења посла, претходним радним искуством), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

**Граф. 1.** Кретање стопе запослености/незапослености становништва старости 15 и више год., по кварталима, 2014–2017. (%)



Анкета је у другом кварталу 2017. године спроведена на узорку од 14.769 домаћинстава, од чега је анкетирано 11.493 домаћинства, тј. 27.593 лица старости 15 и више година.

У другом кварталу 2017. године забележен је највећи број запослених (2.881.000) и најмањи број незапослених (384.100) у периоду 2014–2017, за који постоји упоредива серија података из Анкете, због чега су и стопе активности (54,5%) и запослености (48,1%) највише, а стопа незапослености најнижа (11,8%) у посматраном периоду.

У поређењу са првим кварталом текуће године, у другом кварталу је забележено знатно смањење контингента неактивног (за 167.000 лица) и незапосленог становништва (за 68.800 лица) у корист запослености, која је повећана за 228.800, од чега је 95.000 новозапослених лица у формалном а 133.800 у неформалном сектору. Више од половине новозапослених лица запослење је пронашло у пољопривредним делатностима[[1]](#footnote-1). Запосленост је повећана искључиво код лица са нижим и средњим нивоом образовања, док је број запослених са високим образовањем смањен.

У поређењу са другим кварталом прошле године, контингент активног становништва није се битно променио, али је унутар тог контингента дошло до смањења незапослености за 111.400 у корист запослености, која је у том периоду повећана за 119.400, и то првенствено у формалном сектору, у делатности прерађивачке индустрије, што је у складу са кретањем регистроване запослености из Централног регистра обавезног социјалног осигурања (ЦРОСО). Неформална запосленост се није битно мењала у односу на исти период прошле године.

Половину новозапослених у периоду II квартал 2016 – II квартал 2017. године чине лица старија од 55 година, док је незапосленост у највећој мери смањена у категорији 35–54 године старости, за 57.500 лица, што се одразило на повећање запослености у тој старосној категорији.

У истом периоду (II квартал 2016 – II квартал 2017) стопа незапослености код најмлађе радно способне популације, старости 15–24 године, смањена је за 7,3 процентна поена (п. п.), али не као последица повећања запослености, већ услед смањења укупне популације овог узраста, што је резултирало опадањем броја незапослених. Удео младих који нити раде нити су у било каквом систему образовања у укупној популацији старости 15–24 године (тзв. NEET стопа) мањи је за 1,9 п. п. у односу на исти период прошле године и сада износи 15,3%.

За разлику од Анкете, која бележи велики раст запослености, како у односу на претходни квартал (за 228.000 лица), тако и у односу на исти квартал претходне године (за 119.400 лица), ЦРОСО показује доста умеренији раст запослености у наведеном периоду. Разлика потиче, поред осталих разлога[[2]](#footnote-2), отуда што дефиниција формалне запослености из Анкете подразумева постојање писменог или усменог уговора о раду између послодавца и запосленог, али не и остваривање права запосленог на здравствено осигурање. Према „строгој“ дефиницији формалне запослености из Анкете, која поред уговора о раду подразумева и обавезно здравствено осигурање запосленог, и самим тим боље одговара дефиницији регистроване запослености из ЦРОСО, број формално запослених у другом кварталу 2017. године износи 2.023.400, што је за 219.600 мање од броја формално запослених лица, који се редовно објављује у Анкети.

Док Истраживање о регистрованој запослености бележи релативно стабилно повећање регистрованог броја радних места, Анкета бележи сваки облик запослења, и у формалном и у неформалном сектору, не узимајући у обзир ни квалитет ни постојаност тих „послова“. Најновији подаци из Анкете потврђују растући тренд нестабилне, нископродуктивне и неквалитетне запослености:

1. Од укупног повећања запослености за 228.000 у односу на први квартал 2017. године, 122.000 новозапослених лица је запослење пронашло у пољопривредним делатностима;

2. Половину новозапослених у односу на први квартал чине старији од 55 година;

3. Готово четвртина запослености (22,1%) je у неформалном сектору;

4. Број запослених радника који посао обављају на одређено време, сезонски или повремено повећан је за 56.700 у односу на претходни квартал, тако да сада њихов удео у укупном броју запослених радника износи 22,7%;

5. Поред 637.900 неформално запослених, још 219.600 формално запослених не остварује право на здравствено осигурање. Заједно, они представљају око 37% од укупног броја запослених;

6. Скоро четвртину запослености (23,4%) чини запосленост у пољопривредним делатностима.

Имајући у виду све наведено, намеће се закључак да је неопходно сачекати завршетак сезоне пољопривредних радова да би се могло утврдити до које мере је смањење незапослености односно повећање запослености забележено у другом кварталу – стабилно.

**Радна снага**

У другом кварталу 2017. године број активних лица старости 15 и више година износи 3.265.000, од чега је 2.881.000 запослених, а 384.100 незапослених. Стопа активности износи 54,5%, што је за 2,7 п. п. више у односу на претходни квартал и за 0,4 п. п. више у односу на исти квартал 2016. године.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, број активних жена повећан је за 90.600, а број активних мушкараца за 69.400. Активност је повећана у свим регионима. Највећи раст активности забележен је у Региону Јужне и Источне Србије (за 49.100 лица).

У односу на исти квартал 2016. године, број активних жена већи је за 24.700, а број активних мушкараца мањи је за 16.700. Активност је у том периоду незнатно смањена у свим регионима осим у Београдском, где је дошло до повећања (17.300).

У структури становништва према радном статусу, региони имају сличну расподелу. Стопе активности и запослености су нешто веће у Београдском региону (56,4% и 49,6%, респективно) и у Региону Шумадије и Западне Србије (55,7% и 49,1%, респективно), док су нешто ниже у Региону Војводине (52,8% и 47,5%, респективно) и у Региону Јужне и Источне Србије (53,1% и 46,0%, респективно). Удео незапослених у укупној популацији старости 15 и више година приближно је исти у свим регионима (граф. 2).

**Граф. 2.** Структура становништва старости 15 и више год. према активности, регионима и полу,
II квартал 2017.



Неравноправност полова на тржишту рада је и даље присутна. Наиме, док стопа активности мушкараца старих 15 и више година износи 62,5%, код жена је тај удео свега 47,1%. Стопа запослености мушкараца је за чак 14,5 п. п. већа од стопе запослености жена (граф. 2).

**Запослена лица**

Број запослених лица у другом кварталу 2017. године износи 2.881.000, што је за 228.800 више у односу на претходни квартал, а за 119.400 више у односу на други квартал 2016. године. Стопа запослености износи 48,1%, што је за 3,9 п. п. више у односу на претходни квартал и за 2,3 п. п. више у односу на исти квартал 2016. године.

Лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка) сматрају се **запосленим лицима**.

**Стопа запослености** представља удео запослених у укупном становништву старом 15 и више година.

**Неформалном запосленошћу** сматра се рад у нерегистрованим предузећима, рад у регистрованим предузећима без уговора о раду, као и рад помажућих чланова домаћинства.

**Стопа неформалне запослености** представља удео неформално запослених у укупној запослености.

Запосленост се током протекле године (од другог квартала 2016. до другог квартала 2017) у формалном сектору повећала за 108.100 лица, док је у неформалном сектору забележен раст броја запослених за 11.300 лица.

Стопа неформалне запослености у другом кварталу 2017. године износи 22,1% на нивоу свих делатности (граф. 3).

Стопа неформалне запослености без пољопривреде је доста мања и износи 10,2%.

**Граф. 3.** Учешће формалне и неформалне запослености у укупној запослености становништва старости 15 и више год., II квартал 2017.

|  |
| --- |
|  |

**Стопа неформалне запослености без пољопривреде\*** представља удео неформално запослених ван пољопривреде у укупној запослености ван пољопривреде.

Кад је реч о секторској подели запослености, најзаступљеније су услужне делатности (57,4%), а затим индустрија са учешћем од 20,3% у укупној запослености (граф. 4).

\* Под пољопривредном делатношћу подразумевају се делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди.

**Граф. 4.** Структура запослених старости 15 и више год., по секторима делатности, II квартал 2017.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.**Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.**Сектор грађевине** обухвата грађевинарство.**Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

Стопа запослености највећа је у Београдском региону (49,6%), затим следе Регион Шумадије и Западне Србије (49,1%), Регион Војводине (47,5%), и на крају Регион Јужне и Источне Србије (46,0%).

У односу на претходни квартал, стопа запослености повећана је у свим регионима, највише у Региону Јужне и Источне Србије (5,3 п. п.).

У поређењу са истим кварталом 2016. године, стопа запослености такође је већа у свим регионима. Највећи пораст стопе запослености забележен је у Региону Војводине (3,0 п. п.) (граф. 5).

**Граф. 5.** Промена стопе запослености становништва старости 15 и више год., по регионима,
II квартал 2017. (п. п.)



**Незапослена лица**

У другом кварталу 2017. број незапослених лица старих 15 и више година износи 384.100, што је смањење у односу на претходни квартал (за 68.800 лица) и у односу на други квартал 2016. (за 111.400 лица).

У поређењу са претходним кварталом, незапосленост је мања и код мушкараца и код жена. Већи пад је забележен код мушкараца (49.700) него код жена (19.100).

У односу на исти квартал претходне године, незапосленост је смањена код оба пола, али нешто више код мушкараца (за 61.600 лица).

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа NEET** подразумева учешће лица старости 15–24 године, која нису запослена, нису на школовању, нити су на обуци, у укупној популацији тог узраста**.**

Стопа незапослености код популације старости 15 и више година износи 11,8% на нивоу целе Србије, при чему је највећа у Региону Јужне и Источне Србије (13,3%). Најнижу вредност ова стопа има у Региону Војводине (10,2%) (граф. 6).

**Граф. 6.** Стопа незапослености лица старости 15 и више год. и 15–24, по регионима, II квартал 2017.



Као и код популације старости 15 и више година, стопа незапослености младих (15–24 године) највиша је у Региону Јужне и Источне Србије (31,5%), а најнижа у Региону Војводине (26,9%).

У поређењу са претходним кварталом, дошло је до пада незапослености у свим регионима – најмање у Београдском региону (за 3.900 лица). Пад незапослености је знатно већи у остала три региона, и то за 18.400 лица у Региону Јужне и Источне Србије, за 22.700 лица у Региону Шумадије и Западне Србије и за 23.800 лица у Региону Војводине.

У односу на исти квартал претходне године, незапосленост је смањена у свим регионима – највише у Региону Војводине (за 48.700 лица), а најмање у Региону Јужне и Источне Србије (за 12.200 лица).

Стопа дугорочне незапослености је 7,4%, што је за 1,4 п. п. мање у односу на претходни квартал и за 2,8 п. п. мање у односу на исти квартал 2016. године.

Стопа NEET износи 15,3%, што представља смањење за 3,4 п. п. у односу на претходни квартал и за 1,9 п. п. у односу на други квартал 2016. године.

**Неактивно становништво**

Број неактивних лица у другом кварталу 2017. године износи 2.723.200, што је за 167.000 мање у односу на претходни квартал и за 41.900 мање у поређењу с другим кварталом 2016. године.

Стопа неактивности износи 45,5%, што је за 2,7 п. п. мање у односу на претходни квартал, при чему је ова стопа знатно већа код жена (52,9%) него код мушкараца (37,5%).

У односу на други квартал 2016. године, стопа неактивности мања је за 0,4 п. п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Граф. 7.** Неактивно становништво старости 15–74 год. према могућности запослења
и старосним групама, II квартал 2017. (у хиљ.)

 

1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због школовања, болести или неспособности, обавезног друштвено корисног рада или личних разлога.

3) Лица која желе да раде (прихватила би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис Анкете и свих дефиниција у вези са радном снагом видети методологију Анкете о радној снази на: [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом.

Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају коришћењем незаокружених бројева (што даје прецизније податке).

Графикони у публикацијама такође се формирају на основу незаокружених података.

**РЕЗУЛТАТИ**

**Табела 1.** Основни контингенти радне снаге старости 15 и више год. по полу, II квартал 2017.

|  |  |  |  |
| --- | --- | --- | --- |
|   | II квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **5988,2** | **-7,0** | **-0,1** | **-33,9** | **-0,6** |
| Активни | 3265,0 | 160,0 | 5,2 | 8,0 | 0,2 |
| Запослени | 2881,0 | 228,8 | 8,6 | 119,4 | 4,3 |
| Незапослени | 384,1 | -68,8 | -15,2 | -111,4 | -22,5 |
| Неактивни | 2723,2 | -167,0 | -5,8 | -41,9 | -1,5 |
|  |  |  |  |  |  |
| **Мушкарци** | **2888,1** | **-3,3** | **-0,1** | **-16,3** | **-0,6** |
| Активни | 1805,3 | 69,4 | 4,0 | -16,7 | -0,9 |
| Запослени | 1607,1 | 119,1 | 8,0 | 44,9 | 2,9 |
| Незапослени | 198,2 | -49,7 | -20,1 | -61,6 | -23,7 |
| Неактивни | 1082,8 | -72,7 | -6,3 | 0,4 | 0,0 |
|   |  |  |  |  |  |
| **Жене** | **3100,2** | **-3,7** | **-0,1** | **-17,6** | **-0,6** |
| Активне | 1459,7 | 90,6 | 6,6 | 24,7 | 1,7 |
| Запослене | 1273,8 | 109,7 | 9,4 | 74,6 | 6,2 |
| Незапослене | 185,9 | -19,1 | -9,3 | -49,8 | -21,1 |
| Неактивне | 1640,5 | -94,3 | -5,4 | -42,3 | -2,5 |

**Табела 1а.** Стопе активности, запослености, незапослености и неактивности
становништва старости 15 и више год. по полу, II квартал 2017.

|  |  |  |  |
| --- | --- | --- | --- |
|    | II квартал 2017  | Промене у односу на претходни квартал | Промене у односу на исти квартал претходне године |
| (%) | п. п. |
|  |  |  |  |
| **Укупно** |  |  |  |
| Стопа активности | 54,5 | 2,7 | 0,4 |
| Стопа запослености | 48,1 | 3,9 | 2,3 |
| Стопа незапослености | 11,8 | -2,8 | -3,4 |
| Стопа неактивности | 45,5 | -2,7 | -0,4 |
|  |  |  |  |
| **Мушкарци** |  |  |  |
| Стопа активности | 62,5 | 2,5 | -0,2 |
| Стопа запослености | 55,6 | 4,2 | 1,9 |
| Стопа незапослености | 11,0 | -3,3 | -3,3 |
| Стопа неактивности | 37,5 | -2,5 | 0,2 |
|  |  |  |  |
| **Жене** |  |  |  |
| Стопа активности | 47,1 | 3,0 | 1,1 |
| Стопа запослености | 41,1 | 3,6 | 2,6 |
| Стопа незапослености | 12,7 | -2,2 | -3,7 |
| Стопа неактивности | 52,9 | -3,0 | -1,1 |

**Табела 2.** Основни контингенти радне снаге старости 15–24 год. по полу, II квартал 2017.

|  |  |  |  |
| --- | --- | --- | --- |
|  | II квартал 2017 | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **741,8** | **-3,5** | **-0,5** | **-17,4** | **-2,3** |
| Активни | 216,7 | 8,2 | 3,9 | -17,5 | -7,5 |
| Запослени | 154,1 | 23,0 | 17,5 | 4,5 | 3,0 |
| Незапослени | 62,6 | -14,8 | -19,1 | -22,1 | -26,1 |
| Неактивни | 525,1 | -11,6 | -2,2 | 0,2 | 0,0 |
|   |  |  |  |  |  |
| **Мушкарци** | **381,8** | **-1,7** | **-0,5** | **-8,9** | **-2,3** |
| Активни | 133,9 | 6,4 | 5,0 | -11,4 | -7,8 |
| Запослени | 100,2 | 17,9 | 21,7 | 0,4 | 0,4 |
| Незапослени | 33,8 | -11,5 | -25,3 | -11,8 | -26,0 |
| Неактивни | 247,9 | -8,2 | -3,2 | 2,5 | 1,0 |
|   |  |  |  |  |  |
| **Жене** | **360,0** | **-1,8** | **-0,5** | **-8,5** | **-2,3** |
| Активне | 82,8 | 1,7 | 2,1 | -6,1 | -6,9 |
| Запослене | 54,0 | 5,1 | 10,4 | 4,1 | 8,2 |
| Незапослене | 28,8 | -3,4 | -10,5 | -10,2 | -26,2 |
| Неактивне | 277,2 | -3,5 | -1,2 | -2,4 | -0,8 |

**Табела 2а.** Стопе активности, запослености, незапослености и неактивности становништва старости
15–24 год. по полу, II квартал 2017.

|  |  |  |  |
| --- | --- | --- | --- |
|   | II квартал 2017  | Промене у односу на претходни квартал | Промене у односу на исти квартал претходне године |
| (%) | п. п. |
|  |  |  |  |
| **Укупно** |   |   |   |
| Стопа активности | 29,2 | 1,2 | -1,6 |
| Стопа запослености | 20,8 | 3,2 | 1,1 |
| Стопа незапослености | 28,9 | -8,2 | -7,3 |
| Стопа неактивности | 70,8 | -1,2 | 1,6 |
|   |  |  |  |
| **Мушкарци** |  |  |  |
| Стопа активности | 35,1 | 1,8 | -2,1 |
| Стопа запослености | 26,2 | 4,8 | 0,7 |
| Стопа незапослености | 25,2 | -10,3 | -6,2 |
| Стопа неактивности | 64,9 | -1,8 | 2,1 |
|   |  |  |  |
| **Жене** |  |  |  |
| Стопа активности | 23,0 | 0,6 | -1,1 |
| Стопа запослености | 15,0 | 1,5 | 1,5 |
| Стопа незапослености | 34,8 | -4,9 | -9,1 |
| Стопа неактивности | 77,0 | -0,6 | 1,1 |
|   |  | 0,0 | 0,0 |
| NEETs (15–24) | 15,3 | -3,4 | -1,9 |
| Рано напуштање школовања (18–24)[[3]](#footnote-3)) | 5,8 | -0,4 | -2,2 |

**Табела 3.** Aктивно становништво старости 15 и више год. према полу и региону, II квартал 2017.

|  |  |  |  |
| --- | --- | --- | --- |
|   | II квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Aктивни ‒ укупно** | **3265,0** | **160,0** | **5,2** | **8,0** | **0,2** |
|  |  |  |  |  |  |
| **Пол** |  |  |  |  |  |
| Мушкарци | 1805,3 | 69,4 | 4,0 | -16,7 | -0,9 |
| Жене | 1459,7 | 90,6 | 6,6 | 24,7 | 1,7 |
|   |  |  |  |  |  |
| **Регион** |  |  |  |  |  |
| Београдски регион | 809,3 | 39,2 | 5,1 | 17,3 | 2,2 |
| Регион Војводине | 847,4 | 39,1 | 4,8 | -4,6 | -0,5 |
| Регион Шумадије и Западне Србије | 927,3 | 32,6 | 3,6 | -3,5 | -0,4 |
| Регион Јужне и Источне Србије | 681,1 | 49,1 | 7,8 | -1,3 | -0,2 |
| Регион Косово и Метохија | … | … | … | … | … |

**Табела 4.** Запослена лица старости 15 и више год. према полу и региону, II квартал 2017.

|  |  |  |  |
| --- | --- | --- | --- |
|  | II квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослени ‒ укупно** | **2881,0** | **228,8** | **8,6** | **119,4** | **4,3** |
|  |  |  |  |  |  |
| **Пол** |  |  |  |  |  |
| Мушкарци | 1607,1 | 119,1 | 8,0 | 44,9 | 2,9 |
| Жене | 1273,8 | 109,7 | 9,4 | 74,6 | 6,2 |
|   |  |  |  |  |  |
| **Регион** |  |  |  |  |  |
| Београдски регион | 711,2 | 43,1 | 6,4 | 40,8 | 6,1 |
| Регион Војводине | 761,1 | 62,9 | 9,0 | 44,2 | 6,2 |
| Регион Шумадије и Западне Србије | 818,0 | 55,2 | 7,2 | 23,6 | 3,0 |
| Регион Јужне и Источне Србије | 590,7 | 67,5 | 12,9 | 10,9 | 1,9 |
| Регион Косово и Метохија | … | … | … | … | … |

**Табела 5.** Формално/неформално запослена лица старости 15 и више год., II квартал 2017.

|  |  |  |  |
| --- | --- | --- | --- |
|  | II квартал 2017  | Промене у односу на претходни квартал | Промене у односу на исти квартал претходне године |
| (у хиљ.) |  (у хиљ.) | % |  (у хиљ.) | % |
|  |  |  |  |  |  |
| **Запослена лица** | **2881,0** | **228,8** | **8,6** | **119,4** | **4,3** |
|  Формално запослени | 2243,0 | 95,0 | 4,4 | 108,1 | 5,1 |
|  ‒ формално запослени, без пољопривреде[[4]](#footnote-4)) | 1980,7 | 61,0 | 3,2 | 91,5 | 4,8 |
|  ‒ формално запослени у пољопривреди | 262,3 | 33,9 | 14,9 | 16,6 | 6,8 |
|  Неформално запослени | 637,9 | 133,8 | 26,5 | 11,3 | 1,8 |
|  ‒ неформално запослени, без пољопривреде | 224,9 | 46,0 | 25,7 | 0,7 | 0,3 |
|  ‒ неформално запослени у пољопривреди | 413,0 | 87,8 | 27,0 | 10,6 | 2,6 |
|  |  |  |  |  |  |
|   | **%** | (п.п.) |
|  |  |  |  |  |  |
|  Стопа неформалне запослености ‒ укупно | 22,1 |  | 3,1 |  | -0,6 |
|  Стопа неформалне запослености, без пољопривреде | 10,2 | 1,7 | -0,4 |

**Табела 6.** Незапослена лица старости 15 и више год. по полу и региону, II квартал 2017.

|  |  |  |  |
| --- | --- | --- | --- |
|   | II квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Незапослени ‒ укупно** | **384,1** | **-68,8** | **-15,2** | **-111,4** | **-22,5** |
|  |  |  |  |  |  |
| **Пол** |  |  |  |  |  |
| Мушкарци | 198,2 | -49,7 | -20,1 | -61,6 | -23,7 |
| Жене | 185,9 | -19,1 | -9,3 | -49,8 | -21,1 |
|   |  |  |  |  |  |
| **Регион** |  |  |  |  |  |
| Београдски регион | 98,0 | -3,9 | -3,8 | -23,5 | -19,3 |
| Регион Војводине | 86,3 | -23,8 | -21,6 | -48,7 | -36,1 |
| Регион Шумадије и Западне Србије | 109,3 | -22,7 | -17,2 | -27,1 | -19,8 |
| Регион Јужне и Источне Србије | 90,4 | -18,4 | -16,9 | -12,2 | -11,9 |
| Регион Косово и Метохија | … | … | … | … | … |
|  |  |  |  |  |  |
|   | % | (п. п.) |
|  |  |  |  |  |  |
| Стопа дугорочне незапослености | 7,4 |  | -1,4 |  | -2,8 |

**Табела 7.** Неактивно становништво старости 15 и више год. по полу и региону, II квартал 2017.

|  |  |  |  |
| --- | --- | --- | --- |
|   | II квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Неактивни ‒ укупно** | **2723,2** | **-167,0** | **-5,8** | **-41,9** | **-1,5** |
|  |  |  |  |  |  |
| **Пол** |  |  |  |  |  |
| Мушкарци | 1082,8 | -72,7 | -6,3 | 0,4 | 0,0 |
| Жене | 1640,5 | -94,3 | -5,4 | -42,3 | -2,5 |
|   |  |  |  |  |  |
| **Регион** |  |  |  |  |  |
| Београдски регион | 626,0 | -38,8 | -5,8 | -16,5 | -2,6 |
| Регион Војводине | 756,2 | -41,1 | -5,2 | -5,0 | -0,7 |
| Регион Шумадије и Западне Србије | 738,8 | -35,3 | -4,6 | -9,4 | -1,3 |
| Регион Јужне и Источне Србије | 602,2 | -51,8 | -7,9 | -11,0 | -1,8 |
| Регион Косово и Метохија | … | … | … | … | … |

**Табела 8.** Основни контингенти радне снаге по региону и старосним групама, II квартал 2017.

|  |  |  |  |
| --- | --- | --- | --- |
|   | Укупно | Србија – север | Србија – југ |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљ.) |
| **Становништво старо 15 и више год.** | **5988,2** | **1435,2** | **1603,6** | **1666,1** | **1283,3** | **…** |
| Активно | 3265,0 | 809,3 | 847,4 | 927,3 | 681,1 | … |
| Запослено | 2881,0 | 711,2 | 761,1 | 818,0 | 590,7 | … |
| Незапослено | 384,1 | 98,0 | 86,3 | 109,3 | 90,4 | … |
| Неактивно | 2723,2 | 626,0 | 756,2 | 738,8 | 602,2 | … |
|  | % |
| Стопа активности | 54,5 | 56,4 | 52,8 | 55,7 | 53,1 | … |
| Стопа запослености | 48,1 | 49,6 | 47,5 | 49,1 | 46,0 | … |
| Стопа незапослености | 11,8 | 12,1 | 10,2 | 11,8 | 13,3 | … |
| Стопа неактивности | 45,5 | 43,6 | 47,2 | 44,3 | 46,9 | … |
|  | (у хиљ.) |
| **Младо становништво (15–24)** | **741,8** | **163,1** | **201,1** | **214,0** | **163,5** | **…** |
| Активно | 216,7 | 47,2 | 63,3 | 58,3 | 48,0 | … |
| Запослено | 154,1 | 33,1 | 46,3 | 41,8 | 32,9 | … |
| Незапослено | 62,6 | 14,0 | 17,0 | 16,4 | 15,1 | … |
| Неактивно | 525,1 | 116,0 | 137,8 | 155,7 | 115,6 |  … |
|  | % |
| Стопа активности | 29,2 | 28,9 | 31,5 | 27,2 | 29,3 | … |
| Стопа запослености | 20,8 | 20,3 | 23,0 | 19,5 | 20,1 | … |
| Стопа незапослености | 28,9 | 29,8 | 26,9 | 28,2 | 31,5 | … |
| Стопа неактивности | 70,8 | 71,1 | 68,5 | 72,8 | 70,7 | … |
|  | (у хиљ.) |
| **Становништво радног узраста (15–64)** | **4624,4** | **1122,5** | **1255,5** | **1281,4** | **965,0** | **…** |
| Активно | 3098,8 | 788,8 | 820,5 | 857,1 | 632,5 | … |
| Запослено | 2717,3 | 692,1 | 734,4 | 748,8 | 542,0 | … |
| Незапослено | 381,5 | 96,7 | 86,1 | 108,3 | 90,4 | … |
| Неактивно | 1525,6 | 333,7 | 435,0 | 424,3 | 332,6 | … |
|  | % |
| Стопа активности | 67,0 | 70,3 | 65,4 | 66,9 | 65,5 | … |
| Стопа запослености | 58,8 | 61,7 | 58,5 | 58,4 | 56,2 | … |
| Стопа незапослености | 12,3 | 12,3 | 10,5 | 12,6 | 14,3 | … |
| Стопа неактивности | 33,0 | 29,7 | 34,6 | 33,1 | 34,5 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: ars@stat.gov.rs, тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412 922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: квартална

1. Под пољопривредним делатностима подразумевају ce делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди. [↑](#footnote-ref-1)
2. Истраживање о регистрованој запослености, за разлику од Анкете, не обухвата пољопривреднике старије од 65 година, као ни пензионере који додатно раде по уговору о делу (јер је њихов главни статус у ЦРОСО пензионер, а у Анкети је формално запослено лице). Поред тога, Истраживањем о регистрованој запослености обухваћени су они који су регистровани као запослени у ЦРОСО претпоследњег дана у месецу, када се преузима пресек стања из ЦРОСО, док су Анкетом, која се спроводи континуирано, обухваћена и лица која су била краткорочно запослена, било када у току недеље/месеца/квартала. [↑](#footnote-ref-2)
3. ) Овим индикатором представљена су лица старости 18–24 године с највише завршеном основном школом, која у последње четири седмице нису била на школовању или обуци. [↑](#footnote-ref-3)
4. ) Под пољопривредном делатношћу подразумевају се делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди. [↑](#footnote-ref-4)